b'\n_START_ARTICLE_\nSolidarnost (politi\xc4\x8dna stranka)\n_START_SECTION_\nUstanovitev\n_START_PARAGRAPH_\nStranka Solidarnost, za pravi\xc4\x8dno dru\xc5\xbebo se je razvila iz pobude nekaterih \xc4\x8dlanov civilnodru\xc5\xbebenih gibanj, med drugim Odbora za pravi\xc4\x8dno in solidarno dru\xc5\xbebo, Vseslovenske ljudske vstaje in Mre\xc5\xbee za neposredno demokracijo, da je potrebno ustvariti politi\xc4\x8dni subjekt, utemeljen na socialni pravi\xc4\x8dnosti in dru\xc5\xbebeni solidarnosti, pa tudi na zahtevi ljudskih mno\xc5\xbeic v Sloveniji po prenovi politike, izra\xc5\xbeenih v protestni\xc5\xa1kem gibanju leta 2012 in kasneje. Ustanovni kongres stranke je bil 14. decembra 2013 v Ljubljani.\n_START_SECTION_\nEvropske volitve 2014\n_START_PARAGRAPH_\nNa prvih volitvah, na katerih je nastopila, na volitvah v Evropski parlament leta 2014, stranka ni dobila nobenega mandata, saj je v Sloveniji prejela le 1,67\xc2\xa0% glasov.'